CELEX: 62019CN0654
Language: sk
Date: 2019-09-03 00:00:00
Title: Vec C-654/19: Návrh na začatie prejudiciálneho konania, ktorý podal Landesgericht Korneuburg (Rakúsko) 3. septembra 2019 – FP Passenger Service/Austrian Airlines AG

2.12.2019   
            
            
               SK
            
            
               Úradný vestník Európskej únie
            
            
               C 406/12
            
         
      Návrh na začatie prejudiciálneho konania, ktorý podal Landesgericht Korneuburg (Rakúsko) 3. septembra 2019 – FP Passenger Service/Austrian Airlines AG
      (Vec C-654/19)
      (2019/C 406/18)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landesgericht Korneuburg
      
         Účastníci konania pred vnútroštátnym súdom
      
      
         Žalobkyňa: FP Passenger Service
      
         Žalovaná: Austrian Airlines AG
      
         Prejudiciálna otázka
      
      Majú sa články 5, 6 a 7 nariadenia Európskeho parlamentu a Rady (ES) č. 261/2004 (1) z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, vykladať v tom zmysle, že pri výpočte meškania – s prihliadnutím na rozhodnutie Súdneho dvora vo veci C-452/13, podľa ktorého je rozhodujúci okamih otvorenia dverí – treba vypočítať rozdiel medzi skutočným časom otvorenia dverí a plánovaným časom príletu, alebo rozdiel medzi skutočným časom otvorenia dverí a časom predpokladaného otvorenia dverí pri plánovanom čase príletu?
      
         (1)  Ú. v. EÚ L 46, 2004, s. 1; Mim. vyd. 07/008, s. 10.